CELEX: 32014D0514
Language: lv
Date: 2014-07-31 00:00:00
Title: 2014/514/ES: Komisijas Īstenošanas lēmums ( 2014. gada 31. jūlijs ), ar ko laboratorijām Korejas Republikā atļauj veikt seroloģiskos testus trakumsērgas vakcīnu efektivitātes pārraudzīšanai (izziņots ar dokumenta numuru C(2014) 5352)  Dokuments attiecas uz EEZ

2.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 231/11
            
         KOMISIJAS ĪSTENOŠANAS LĒMUMS
   (2014. gada 31. jūlijs),
   ar ko laboratorijām Korejas Republikā atļauj veikt seroloģiskos testus trakumsērgas vakcīnu efektivitātes pārraudzīšanai
   
      
         (izziņots ar dokumenta numuru C(2014) 5352)
      
   
   (Dokuments attiecas uz EEZ)
   
      (2014/514/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
   tā kā:
   
               (1)
            
            
               Ar Lēmumu 2000/258/EK iestāde Agence française de sécurité sanitaire des aliments (AFSSA) Nansī Francijā (kopš 2010. gada 1. jūlija iekļauta Agence nationale de sécurité sanitaire de l'alimentation, de l'environnement et du travail, ANSES) ir izraudzīta par īpašo iestādi, kas atbildīga par tādu kritēriju noteikšanu, kas vajadzīgi seroloģisko testu standartizācijai, lai pārraudzītu trakumsērgas vakcīnu efektivitāti.
            
         
               (2)
            
            
               Minētajā lēmumā paredzēts, ka ANSES ir jādokumentē to trešo valstu laboratoriju novērtējums, kuras pieteikušās veikt seroloģiskos testus trakumsērgas vakcīnu efektivitātes pārraudzīšanai.
            
         
               (3)
            
            
               Korejas Republikas kompetentā iestāde ir iesniegusi pieteikumu, kurā prasīts piešķirt apstiprinājumu KBNP, INC laboratorijai Sinam-myeon un kuram pievienots labvēlīgs ANSES2013. gada 16. septembra novērtējuma ziņojums par minēto laboratoriju.
            
         
               (4)
            
            
               Pēc ANSES2013. gada 16. septembra negatīvā novērtējuma ziņojuma saņemšanas atļauja, kas Komipharm International Co. Ltd laboratorijai Siheung-si tika piešķirta 2011. gada 1. martā atbilstīgi Lēmumam 2000/258/EK, tika atsaukta saskaņā ar Komisijas Lēmumu 2010/436/ES (2).
            
         
               (5)
            
            
               Korejas Republikas kompetentā iestāde ir iesniegusi pieteikumu, kurā prasīts atjaunot apstiprinājumu Komipharm International Co. Ltd laboratorijai Siheung-si un kuram pievienots labvēlīgs ANSES2014. gada 24. aprīļa novērtējuma ziņojums par minēto laboratoriju.
            
         
               (6)
            
            
               Tādēļ būtu jāatļauj minētajām laboratorijām veikt seroloģiskos testus trakumsērgas vakcīnu efektivitātes pārraudzīšanai suņiem, kaķiem un mājas seskiem.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Saskaņā ar Lēmuma 2000/258/EK 3. panta 2. punktu seroloģiskos testus, ar kuriem pārrauga trakumsērgas vakcīnu efektivitāti suņiem, kaķiem un mājas seskiem, ir atļauts veikt šādās laboratorijās:
   
               a)
            
            
               
                           KBNP, INC
                        
                     
                           235-9, Chusa-ro, Sinam-myeon
                        
                     
                           Yesan-gun, Chungcheongnam-do
                        
                     
                           Korejas Republika
                        
                     
         
               b)
            
            
               
                           Komipharm International Co. Ltd
                        
                     
                           17 Gyeongje-ro,
                        
                     
                           Siheung-si, Gyeonggi-do,
                        
                     
                           429-848,
                        
                     
                           Korejas Republika
                        
                     
         2. pants
   Šo lēmumu piemēro no 2014. gada 15. augusta.
   3. pants
   Šis lēmums ir adresēts dalībvalstīm.
   
      Briselē, 2014. gada 31. jūlijā
      
         
            Komisijas vārdā –
         
         
            komisijas loceklis
         
         Tonio BORG
      
   
   
      (1)  OV L 79, 30.3.2000., 40. lpp.
   
   
      (2)  Komisijas 2010. gada 9. augusta Lēmums 2010/436/ES, ar ko īsteno Padomes Lēmumu 2000/258/EK attiecībā uz kvalifikācijas pārbaudēm, lai saglabātu atļaujas laboratorijām veikt seroloģiskos testus trakumsērgas vakcīnu efektivitātes pārraudzīšanai (OV L 209, 10.8.2010., 19. lpp.).